Narodna skupština
20151005

godine, možda 2013, ili 2015, nije bitno. U svakom slučaju, pre 2010. godine. Ne radi se ovde samo o formalnosti. Ovaj zakon treba da se primenjuje. Da bi se zakon primenjivao, svi subjekti na koje se on odnosi, a to su i lokalne samouprave, treba da su uključene u njegovo sprovođenje. Dakle, ne radi se ovde o katastarskoj opštini Petrovaradin. Ovde se radi o lokalnoj samoupravi opština Petrovaradin, koju ste stavili u zakon. Na području ove i susednih opština su i neki sakralni objekti, neki manastiri itd. Stavili ste opštinu Petrovaradin, koja formalno ne postoji, kao deo Nacionalnog parka Fruške gore, ne znajući faktičko stanje. A faktičko stanje jeste veoma loše, gospođo ministarko. Niste se pripremili za donošenje ovog zakona. Zato vas molim da otklonite sujetu onih koji su pravili ovaj zakon i da prihvatite amandman danas na sednici. Zašto? Iz jednog jednostavnog razloga – što je šira definicija koja obuhvata i opštinu Petrovaradin grad Novi Sad. I grad Novi Sad se nalazi u definiciji područja koje obuhvata Nacionalni park Fruška Gora.